Държавен вестник, бр. 16, 2006 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  16
Чл. 7. (1) При съмнение за наличие на някои
от болестите по приложение № 1 и при устано-
вяване на повишена смъртност в обектите по
чл. 4 собствениците или лицата, които отглеж-
дат двучерупчести мекотели, незабавно инфор-
мират директора на съответната РВМС.
(2) В случаите по ал. 1 официалният ветери-
нарен лекар предприема следните мерки:
1. взема проби, които изпраща за изследване
в одобрена лаборатория;
2. забранява изнасянето на двучерупчести
мекотели от обекта по чл. 4 до получаване на
резултатите от лабораторното изследване;
3. съставя списък на обектите, в които се
наблюдава повишена смъртност, причинена от
болести, посочени в приложение № 1, или има
съмнение за наличието на заболяване;
4. съставя списък на обектите и местата,
където са налице болестите, причинени от
Bonamia ostreae и Marteilla refringens с възпри-
емчиви видове Flat Oyster (Ostrea edulis);
5. извършва надзор на развитието на болест-
та и географското разположение на местата с
констатирано заболяване по т. 3 и 4.
(3) При получаване на отрицателни резулта-
ти от лабораторните изследвания официалният
ветеринарен лекар отменя мярката по ал. 2, т. 2.
Чл. 8. (1) При лабораторно потвърждава-
не на някои от болестите по приложение № 1
официалният ветеринарен лекар освен мер-
ките по чл. 7, ал. 2:
1. провежда епизоотично проучване с цел:
а) установяване на възможния източник за
заразяването и възможния път за проникване
на заразния агент;
б) изнесените от или внесените в обекта по
чл. 4 двучерупчести мекотели преди периода
на наблюдаваната повишена смъртност към
местата за изкуствено отглеждане или естест-
вен добив;
2. съставя списък на обектите и местата,
където са констатирани болестите;
3. изготвя списък на обектите и местата с
наблюдавана повишена смъртност, причинена
от болестите;
4. следи развитието и географското разпрост-
ранение на болестите.
(2) Когато епизоотичното проучване уста-
нови, че болестта е била разпространена в дру-
ги обекти чрез внасяне и изнасяне на двучеруп-
чести мекотели, към другите обекти се прилага
чл. 7, ал. 2.
(3) Официалният ветеринарен лекар може
да разреши изнасянето на двучерупчести ме-
котели от засегнатия обект, ако те се прид-
вижват до райони с констатирано заболяване
от същия вид.
(4) Националната ветеринарномедицинска
служба незабавно уведомява Европейската ко-
мисия и държавите членки в случаите на бо-
лест и констатирана висока смъртност при дву-
черупчестите мекотели и за предприетите мер-
ки за ликвидиране на болестта.
Раздел IV
Диагностика и лабораторни изследвания на
болестите по двучерупчестите мекотели
Чл. 9. (1) Пробите се изследват в одобрена
лаборатория, утвърдена със заповед на минис-
търа на земеделието и горите по предложение
на генералния директор на НВМС;
(2) Резултатите от лабораторното изследва-
не се потвърждават от национална референтна
лаборатория (приложение № 2), а по преценка
на НВМС и от референтна лаборатория в Евро-
пейския съюз (приложение № 3).
(3) Националната референтна лаборатория
трябва да разполага с необходимото оборудва-
не, персонал, апаратура и диагностикуми за
потвърждаване на резултатите на други одоб-
рени лаборатории.
Допълнителна разпоредба
§ 1. По смисъла на тази наредба:
1. “Повишена смъртност при двучерупчес-
тите мекотели” е:
а) в обектите за отглеждане на двучерупчес-
тите мекотели— смъртността над 15 % от об-
щия брой на двучерупчестите мекотели, уста-
новена при две последователни ветеринарни
проверки за период 15 дни;
б) в обектите за излюпване на ларви—невъз-
можността за излюпване на ларви от различни
родители в продължение на период от време,
включващ последователни залагания на оплоден
репродуктивен материал от различни люпила;
в) в обектите за отглеждане на ларви—вне-
запната и значителна смъртност.
2. “Обект за отглеждане на двучерупчести
мекотели” е ферма, район на изкуствено от-
глеждане, места за естествен добив, цистерни
за съхранение или центрове за пречистване.
3. “Ферма” означава всякакво предприятие
или всяка териториално определена инстала-
ция, в която се отглеждат или съхраняват водни
животни с оглед да бъдат пласирани на пазара.
4. “Повторно полагане” е прехвърлянето на
живите двучерупчести мекотели в одобрен от
органите на НВМС морски басейн, речно устие
или лагуна за период, необходим за ликвидира-
не на болестта.
5. “Двучерупчести мекотели” са мекотели,
които дишат с два чифта хриле и се хранят чрез
филтриране на води.
Заключителни разпоредби
§ 2. Наредбата се издава на основание
чл. 117, ал. 2 от Закона за ветеринарномеди-
цинската дейност. 
§ 3. Тази наредба отменя Наредба № 45 от
2002 г. за борба с някои болести по двучеруп-
честите мекотели, издадена от министъра на
земеделието и горите (ДВ, бр. 109 от 2002 г.).
§ 4. Наредбата влиза в сила от 1 май 2006 г.
§ 5. Изпълнението на наредбата се възлага
на генералния директор на Националната вете-
ринарномедицинска служба.
За министър: Б. Абазов